সমাসের আদ্যোপান্ত

‘সমাস’ শব্দের অর্থ সংক্ষেপণ, মিলন, একাধিক পদের একপদীকরণ। শব্দটিকে বিশ্লেষণ করলে পাওয়া যায়, সম্ + অস্ = সমাস। বাক্যে শব্দের ব্যবহার সংক্ষেপ করার উদ্দেশ্যে সমাসের সৃষ্টি হয়। সমাস দ্বারা দুই বা ততোধিক শব্দের সমন্বয়ে নতুন অর্থবোধক পদ সৃষ্টি হয়। এভাবে বলা যায়, পরস্পর অর্থ সঙ্গতিবিশিষ্ট দুই বা ততোধিক পদের একপদে পরিণত হওয়াই সমাস। এই রীতি সংস্কৃত ভাষা থেকে আগত।
উদাহরণ: তুষারের মতো ধবল = তুষারধবল।
ব্যাখ্যা: উপরিউক্ত “তুষারের মতো ধবল”– এই শব্দগুচ্ছ দ্বারা "ধবল" বা "সাদা" রংকেই বোঝানো হয়েছে। তবে শুধু "সাদা" বললে জানতে ইচ্ছে হয় — কিসের মতো সাদা? ফলে সাধারণত আমরা ‘তুষার’ শব্দটির সাথে ‘ধবল’ শব্দটির একটি সম্পর্ক রেখে, মধ্যের ‘মতো’ শব্দটি বাদ দিয়ে “তুষারধবল” নতুন শব্দটি ব্যবহার করি। এতে প্রকৃত অর্থ স্পষ্ট হয় এবং ভাব প্রকাশও শক্তিশালী হয়। এভাবে শব্দ গঠনের প্রক্রিয়াকে সমাস বলা হয়।
বাংলা ভাষায় শব্দ গঠনে সমাসের বিশেষ গুরুত্ব রয়েছে। কারণ, সমাস শব্দ তৈরি ও প্রয়োগের একটি নির্দিষ্ট রীতি, যার মাধ্যমে দুই বা ততোধিক শব্দের সমন্বয়ে নতুন অর্থবোধক পদ সৃষ্টি করা যায়। এর ফলে ভাষা সহজ, সুন্দর এবং সংক্ষিপ্ত হয়ে ওঠে। উদাহরণস্বরূপ, “ঘরে আশ্রিত জামাই” বলার পরিবর্তে ‘ঘরজামাই’ ব্যবহার করলে বাক্যটি সংক্ষিপ্ত, প্রাঞ্জল ও শ্রুতিমধুর হয়। নতুন শব্দ সৃষ্টির মাধ্যমে ভাষার ঐশ্বর্য ও প্রকাশ ক্ষমতা বৃদ্ধি পায়, যা সাহিত্য নির্মাণ ও পরিভাষা সৃষ্টিতে বিশেষ ভূমিকা রাখে।
যে যে পদে সমাস ঘটে, তাদের প্রত্যেকটিকে সমস্যমান পদ বলা হয়। যেমন: ধানের ক্ষেত = ধানক্ষেত। এখানে ‘ধানের’ ও ‘ক্ষেত’—উভয়েই সমস্যমান পদ।
সমাসবদ্ধ বা সমাস নিষ্পন্ন পদকে সমস্তপদ বলে। যেমন: সিংহ চিহ্নিত আসন = সিংহাসন, যেখানে ‘সিংহাসন’ একটি সমস্তপদ।
সমাসের অর্থ বোঝানোর জন্য যে পদগুলোকে ব্যাখ্যা করা হয়, তাদেরকে ব্যাসবাক্য বা বিগ্রহ বাক্য বলা হয়। যেমন: ঘরে আশ্রিত জামাই = ঘরজামাই; এখানে “ঘরে”, “আশ্রিত” ও “জামাই” কথাগুলো ব্যাসবাক্য।
সমাসবদ্ধ পদে প্রথম অংশকে পূর্বপদ এবং দ্বিতীয় বা পরবর্তী অংশকে উত্তরপদ বা পরপদ বলা হয়। যেমন: কুসুমের মতো কোমল = কুসুমকোমল; এখানে ‘কুসুম’ পূর্বপদ এবং ‘কোমল’ উত্তরপদ/পরপদ।
‘সমাস’ শব্দ তৈরি ও প্রয়োগের একটি বিশেষ রীতি, যার বৈশিষ্ট্যসমূহ নীচে তুলে ধরা হলো:
বাংলা ভাষায় নতুন শব্দ গঠনে সন্ধি ও সমাসের বিশেষ ভূমিকা রয়েছে। যদিও উভয়ের মধ্যে কিছু সাদৃশ্য আছে, তবে এদের মধ্যে মৌলিক পার্থক্য বিদ্যমান। নিচে এই বৈসাদৃশ্যগুলো তুলে ধরা হলো:
বাংলা ভাষার সমাসবদ্ধ পদগুলোতে কখনো পূর্বপদের, কখনো পরপদের কিংবা উভয়ের অর্থ প্রাধান্য পায়। তদুপরি, কখনো পূর্বপদ-উত্তরপদের পাশাপাশি তৃতীয় অর্থও প্রকাশ পায়। এ বিচারে কিছু ব্যাকরণবিদ তৎপুরুষ সমাসের অন্তর্ভুক্তি হিসেবে দ্বিগু ও কর্মধারয় সমাসকে একত্রে গণ্য করেছেন। তবে প্রচলিত নিয়মানুসারে নীচে ছয় ধরনের সমাস আলোচনা করা হয়েছে:
দ্বন্দ্ব সমাসে সমস্যমান পদ দুটিরই অর্থ সমানভাবে বিবেচিত হয়। উদাহরণ: মা-বাবা, হাত-পা, বই-খাতা।
কর্মধারয় সমাসে বিশেষণ ও বিশেষ্য পদের সমাস হয়, যেখানে পরপদের অর্থ প্রধান। উদাহরণ: নীল আকাশ, সুন্দর ফুল।
তৎপুরুষ সমাসে পরপদের অর্থ প্রধান হয় এবং পূর্বপদের বিভক্তি লোপ পায়। উদাহরণ: রামের বাণ = রামবাণ, গাছের পাতা = গাছপাতা।
বহুব্রীহি সমাসে সমস্যমান পদগুলোর অর্থ বাদ দিয়ে একটি তৃতীয় অর্থ প্রকাশ করা হয়। উদাহরণ: পীত (হলুদ) অম্বর (বস্ত্র) যার = পীতাম্বর (যার বস্ত্র হলুদ রঙের)। ("পীতাম্বর" শব্দটি অনেক সময় কৃষ্ণ বা বিষ্ণুকে বোঝাতে ব্যবহৃত হয়)
দ্বিগু সমাসে সংখ্যাবাচক শব্দের সাথে অন্য শব্দের সমাস হয়। উদাহরণ: তিনপুরুষ, চৌরাস্তা।
অব্যয়ীভাব সমাসে অব্যয় পদের সাথে অন্য পদের সমাস হয় এবং পূর্বপদের অর্থ প্রধান। উদাহরণ: বিনা অন্ন = অনন্ন, প্রতি দিন = প্রতিদিন।
'দ্বন্দ্ব' শব্দের অর্থ জোড়া। যে সমাসে প্রত্যেকটি সমস্যমান পদে অর্থের প্রাধান্য থাকে এবং কেউ কারও দ্বারা সঙ্কুচিত হয় না, তাকে দ্বন্দ্ব সমাস বলে। যেমন—জীবন ও মরণ = জীবন-মরণ, পোকা ও মাকড় = পোকা-মাকড়, সাত ও সতেরো = সাত-সতেরো, গমন ও আগমন = গমনাগমন।
যে দ্বন্দ্ব সমাসে সমস্যমান পদগুলোর মধ্যে অভিন্ন সম্পর্ক থাকে, তাকে মিলনার্থক দ্বন্দ্ব সমাস বলে। যেমন—
যে দ্বন্দ্ব সমাসে পরপদটি পূর্বপদের বৈরী অর্থ বা ভাব প্রকাশ করে, তাকে বিরোধার্থক দ্বন্দ্ব সমাস বলে। যেমন—
একই জাতীয় বস্তুর সংযোগে যে দ্বন্দ্ব সমাস হয়, তাকে সমার্থক দ্বন্দ্ব সমাস বলে। যেমন—
যে দ্বন্দ্ব সমাসে পরপদটি পূর্বপদের বিপরীত অর্থ প্রকাশ করে, তাকে বিপরীতার্থক দ্বন্দ্ব সমাস বলে। যেমন—
যে দ্বন্দ্ব সমাসে উভয় পদের দ্বারা সংখ্যা বোঝায়, তাকে সংখ্যাবাচক দ্বন্দ্ব সমাস বলে। যেমন—
যে দ্বন্দ্ব সমাসে পরপদটি পূর্বপদের সহচর হিসেবে যুক্ত হয়, তাকে সহচর দ্বন্দ্ব সমাস বলে। যেমন—
যে দ্বন্দ্ব সমাসে দুয়ের অধিক পদের মধ্যে সমাস হয়, তাকে বহুপদী দ্বন্দ্ব সমাস বলে। যেমন—
যে দ্বন্দ্ব সমাসে প্রধান পদটি অবশিষ্ট থাকে ও অন্য পদগুলো লোপ পায় এবং শেষ পদ অনুসারে শব্দ নির্ধারিত হয়, তাকে একশেষ দ্বন্দ্ব সমাস বলা হয়। যেমন—
যে দ্বন্দ্ব সমাসে কোন সমস্যমান পদের বিভক্তি লোপ পায় না, তাকে অলুক দ্বন্দ্ব সমাস বলে। যেমন—
এরূপ: সাপে-নেউলে, পথে-প্রান্তরে, হেসে-খেলে, বনে-বাঁদাড়ে ইত্যাদি।
বিভিন্নভাবে দ্বন্দ্ব সমাস গঠিত হয়। যেমন:
তদ্রুপ মাতাপিতা, স্ত্রীপুরুষ, রামলক্ষ্মণ, রামসীতা, সৈন্যসামন্ত, ভীষ্মার্জুন, লক্ষ্মীজনার্দন, পার্বতীপরমেশ্বর, বামুন-শূদ্র, বৃহৎ-ক্ষুদ্র ইত্যাদি।
অবশ্য ব্যতিক্রমও আছে— যজমান-শিষ্য, সীতারাম, কিশোর-কিশোরী, হরগৌরী, পিতামাতা, বাপ-মা, ভাইবোন, বরবধূ ইত্যাদি।
কিন্তু ছেলেমেয়ে, খোকাখুকু, দেবদেবী, নদনদী, নরনারী, মানবমানবী, বরকনে, দাসদাসী, সখাসখী প্রভৃতি কয়েকটি শব্দের উপাদান-শব্দগুলির ক্রম অক্ষুণ্ণ থাকে।
বিশেষণে-বিশেষণে, বিশেষণে-বিশেষ্যে এবং বিশেষ্যে-বিশেষ্যে যে কর্মধারয় সমাস হয়, তাকে সাধারণ কর্মধারয় সমাস বলে। যেমন—
এরূপ: কালোপেঁচা, লালফুল, ফুলবাবু, পূর্ণচন্দ্র, নয়াদিল্লী, কাঁচকলা, প্রধানশিক্ষক/হেডমাস্টার, গুণীজন, ছিন্নপত্র, ঝরাপাতা, টকদই, শ্বেতপাথর শ্বেতপদ্ম, শ্বেতশ্মশ্রু, পুণ্যতিথি, সজ্জন, নীলকমল, নীলশাড়ী, কদক্ষর, স্নিগ্ধদৃষ্টি, শুভোৎসব, বিকম্পিত-চেলাঞ্চল, নবপল্লব, পরমসুন্দরী, দুরাকাঙ্ক্ষা, নষ্টনীড়, দুশ্চেষ্টা, বদহজম, কানাকড়ি, হেঁড়েগলা, কড়াপাক, রাঙাবউ, ভরপেট, ভরাযৌবন, হাফমোজা, হেডপণ্ডিত, নতুন-গিন্নী ইত্যাদি।
এরূপ সুপ্তোত্থিত, শয়িতোখিত, দত্তাপহৃত, জীবনাত, করুণকোমল, কান্তকোমল, ধোয়ামোছা (ঘর), কাঁচাপাকা (চুল), কচিকাচা, ক্লিষ্টক্লান্ত, অম্লমধুর, পণ্ডিতমূর্খ, সাদাসিধে, বাঁধাধরা, দীনহীন ইত্যাদি।
এরূপ গিন্নিমা, বধূমাতা, লাটসাহেব, খোকাবাবু, দাদাবাবু, দাদাঠাকুর, রাজসন্ন্যাসী, ঋষিকবি, মাতৃদেবী, ঠাকুরদাদা, ঠানদিদি, মৌলবীসাহেব, দারোগাবাবু, মাস্টারমশায়, কথকঠাকুর, কলিকাতানগরী, বৈদ্যনাথ, রামকৃষ্ণ, শিবশঙ্কর ইত্যাদি।
এরূপ মিথ্যাভাষণ, সারসত্য ইত্যাদি।
এরূপ মহর্ষি, মহারাত্রি ইত্যাদি।
এরূপ পণ্ডিতপ্রবর, লোকবিশেষ ইত্যাদি।
যে কর্মধারয় সমাসে ব্যাসবাক্যের মধ্য পদ লোপ পায়, তাকে মধ্যপদলোপী কর্মধারয় সমাস বলে। যেমন—
[মধ্যপদলোপী কর্মধারয় সমাসে 'দশ/বিংশতি/ত্রিংশৎ' শব্দ পরে থাকলে প্রথম পদ তথা 'দ্বি/ত্রি/অষ্টন্' শব্দের স্থানে যথাক্রমে 'দ্বা/ ত্রয়ঃ/অষ্টা' হয়। কিন্তু 'চত্বারিংশৎ/পঞ্চাশৎ/ষষ্টি/সপ্ততি/নবতি' শব্দ পরে থাকলে 'দ্বি/ত্রি/অষ্টন্' শব্দ বিকল্পে 'দ্বা/ত্রয়ঃ/অষ্টা' হয়:]
এরূপ : বিজয়পতাকা, জয়ধ্বনি, জীবন্মৃত, কাঁচকলা, ডাকগাড়ি, ডাকবাক্স, নারীদিবস, সিংহদ্বার, চালকুমড়া, বনফুল, জয়মুকুট, সন্ধ্যাপ্রদীপ, টিপসই, ধর্মঘট, গীতিকবিতা, জগদীশ্বর, শাখামৃগ, বৌদ্ধধর্ম, সপ্তদশ, মমতারস, মধ্যাহ্নভোজন, পল্লীসাহিত্য, গঙ্গানদী, পানাপুকুর, নলরাজা, জলযান, অর্ণবযান, ইচ্ছামৃত্যু, বায়ুরোগ, গৃহদেবতা, কেশতৈল, দুধভাত, স্বর্ণমুদ্রা, অশ্রুআঁখি, স্বাধীনতাদিবস, দিবানিদ্রা, হস্তশিল্প, ধর্মসভা, সাহিত্য-অধিবেশন, পদার্থবিদ্যা, রসায়নশাস্ত্র, ঝাঁকামুটে, কোমরজল, মাসমাহিনা, রাজধানী এক্সপ্রেস, সুটকেস, কাঁটাপেরেক ইত্যাদি।
উপমান পদের সাথে সাধারণ ধর্ম বা গুণবাচক পদের যে সমাস হয়, তাকে উপমান কর্মধারয় সমাস বলে। এতে গুণের উল্লেখ থাকে বলে, প্রথমটি বিশেষ্য পদ এবং পরের পদটি বিশেষণ পদ হয়। উপমান পদটি পূর্বপদ হয়। যেমন—
এরূপ কমলকোমল, নবনীতকোমল (শয্যা), আলতারাঙা, আপেলরাঙা, বান্ধুলিরাঙা, তমালশ্যামল, পরাগপবিত্র, ভ্রমরকৃষ্ণ, ঘনকৃষ্ণ, কুমুদশুভ্র, কুন্দশুভ্র, শঙ্খশুভ্র, চন্দনস্নিগ্ধ, নীরদনীল, ইন্দীবরসুন্দর, ভ্রূকুটিকুটিল, নবদূর্বাদলশ্যাম, নভোনীল, দূর্বাকোমল, কণ্টকতীক্ষ্ণ, তুষারশুভ্র (কেশ), বজ্রকঠিন (হৃদয়), অয়স্কঠিন, পল্লবপেলব (বাহু), বিদ্যুদ্দীপ্ত (ব্যক্তিত্ব), হীরকোজ্জ্বল, অনলোজ্জ্বল, স্ফটিকস্বচ্ছ, মেঘমেদুর, স্বপ্নমধুর, সুধাধবল, মুক্তাধবল, তুষারধবল, কর্পূরধবল, কম্বুগম্ভীর, জলদগম্ভীর, লতানমনীয়, পালকনরম, লৌহদৃঢ়, বরফি-কাটা (মাঠ), রেশমচিকন (চুল), অশোকলাল, রক্তলাল, ফেনাধবধবে, পান্নাসবুজ, ধুলোগুঁড়ো, কজ্জলকালো, আবলুস কালো, বরফসাদা, বরফশীতল, তুহিনশীতল, মলয়জশীতল, বিড়ালবেহায়া, বিড়ালতপস্বী, বকধার্মিক, গজমূর্খ/হস্তীমূর্খ, নিমতিতা, ধনুকবাঁকা, হরিণচপল, চিঁড়েচ্যাপটা ইত্যাদি।
সাধারণ গুণের উল্লেখ না করে উপমেয় পদের সাথে উপমান পদের যে সমাস হয়, তাকে উপমিত কর্মধারয় সমাস বলে। এক্ষেত্রে সাধারণ গুণটি উহ্য থাকে। এ সমাসে উপমেয় পদটি পূর্বপদ হয়। যেমন—
এরূপ নরশার্দূল, পুরুষপুঙ্গব, পাদপদ্ম, পদাম্বুজ, ভরতর্ষভ, বদনকমল, রাজচন্দ্র, মুখশশী [এখানে সিংহ, শার্দূল, ব্যাঘ্র, ঋষভ, পুঙ্গব প্রভৃতি শব্দ শ্রেষ্ঠত্ববাচক], বাহুলতা, চন্দ্রবদন, নরসিংহ, পদপল্লব, অধরপল্লব, কালাচাঁদ, চাঁদমুখ, সোনামুখ, পদ্মলোচন/পদ্মআঁখি, ফুলকুমারী, বাহুবল্লরী, পদলোহা, মনবিহঙ্গ, ফুলবাতাসা, ফুলবাবু, ফুলঝুরি, কাঁটাপেরেক, কদমছাঁট, চন্দ্রপুলি ইত্যাদি।
উপমান ও উপমেয় পদের মধ্যে অভিন্নতা কল্পনা করে যে সমাস হয়, তাকে রূপক কর্মধারয় সমাস বলে। এ সমাসে উপমেয় পদ আগে বসে এবং উপমান পদ পরে বসে। এছাড়া সমস্যমান পদে ‘রূপ’ শব্দটি যুক্ত হয়ে ব্যাসবাক্য গঠিত হয়। যেমন—
এরূপ : জীবনতরী, জীবনস্রোত, জীবনযুদ্ধ, জ্ঞানবৃক্ষ, প্রাণবায়ু, দেহমাতৃকা, যৌবনসূর্য, হৃদয়কুসুম, হৃদয়ারণ্য, অলসতন্দ্রা, মায়াডোর, প্রেমডোর, ভবসাগর/সংসারসাগর, ভবসিন্ধু, বিদ্যাধন, দেহ-আকাশ, দেহপিঞ্জর, পঞ্জরপিঞ্জর, স্নেহনীড়, স্নেহসমুদ্র, ভক্তিসুধা, শোকসিন্ধু, ক্ষুধানল, রোষানল, সমরানল, সুখদীপ, সুখসায়র, করুণামন্দাকিনী, হিংসাবিষ, জীবন-উদ্যান, আলোক-ঝরনা, চিত্তপট ইত্যাদি।
তৎপুরুষ কথাটির সাধারণ অর্থ ‘তার পুরুষ’। যে সমাসের ব্যাসবাক্যে সমস্যমান পদদুটির মধ্যে পরপদটি প্রধান হয় এবং পূর্বপদের কারকবোধক ও সম্বন্ধবোধক বিভক্তি বা অনুসর্গ লোপ পায়, তাকে তৎপুরুষ সমাস বলা হয়। যেমন – রান্নাঘর রান্নার জন্য ঘর। এই ব্যাসবাক্যে ‘রান্না’ ও ‘ঘর’-এর মধ্যে ‘ঘর’-এর প্রাধান্য আছে। ব্যাসবাক্যে ‘জন্য’ বিভক্তিটি সমাসনিষ্পন্ন পদে লোপ পেয়েছে।
পূর্বপদে দ্বিতীয়া বিভক্তি লোপ পেয়ে যে সমাস হয়, তাকে দ্বিতীয়া তৎপুরুষ সমাস বলে। প্রাপ্ত, আশ্রিত, সংক্রান্ত, গত, অতীত, আপন্ন, প্রবিষ্ট, আরূঢ় প্রভৃতি শব্দযোগে দ্বিতীয়া তৎপুরুষ সমাস হয়। আবার, 'ব্যাপ্তি' বোঝাতে কালবাচক পদের সাথে দ্বিতীয়া তৎপুরুষ সমাস হয়ে থাকে। যেমন–
[বিশেষ শব্দাবলী দ্বারা গঠিত:]
এরূপ : স্বগত, আত্মহত্যা, বইপড়া, নভেল-পড়া, ভাতরাঁধা, বাসনধোয়া, ঘরমোছা, ঘাসকাটা, গুণটানা, মাথাগোঁজা, ফুলতোলা, কাপড়কাঁচা, চিরশত্রু, চিরকৃতজ্ঞ, চিরহরিৎ, চিরচঞ্চল, চিরস্মরণীয়, চিরজীবী, চিরযুবা, চিরনির্বাসিত, চিররুগ্ন, চিরসুন্দর, চিরকুমার, যুগান্তসঞ্চিত, মাসাশৌচ, লোকঠকানো, গাড়িচালানো, সাপখেলানো, মালাবদল, বধূবরণ/বউবরণ, নবীনবরণ, যুগাতীত, দিনগত, স্বর্গপ্রাপ্ত, সাহায্যপ্রাপ্ত, রথারূঢ়, দেবাশ্রিত, সঙ্কটাপন্ন, শিক্ষাসংক্রান্ত, মজ্জাগত, শয্যাগত, মরণাপন্ন, ঘনসন্নিবিষ্ট, আধপাকা ইত্যাদি
পূর্বপদে তৃতীয়া বিভক্তি লোপ পেয়ে যে সমাস হয়, তাকে তৃতীয়া তৎপুরুষ সমাস বলে। যেমন–
[বিশেষ শব্দাবলী দ্বারা গঠিত:]
এরূপ : স্বর্ণমণ্ডিত, হিরককখচিত, চন্দনচর্চিত, কণ্টকাকীর্ণ, জুতো-পেটা, ঘিভাজা, শান-বাঁধানো, পদাঘাত, বিধিবদ্ধ, মোহান্ধ, ইন্দ্রিয়গ্রাহ্য, স্নেহাস্প, স্বনামধন্য, রসসিক্ত, শ্রমলব্ধ, বিপদসঙ্কুল, মেঘাচ্ছন্ন, বায়ুপূর্ণ, নারদোক্ত, দ্বিজদত্ত, কুসুমাকীর্ণ, সর্বজননন্দিত, নিপাতনসিদ্ধ, শতকণ্টকিত, বায়ুপূর্ণ, ছায়াস্নিগ্ধ, মায়াবদ্ধ, অগ্নিশুদ্ধা, ঘটনাবহুল, অর্থসাহায্য, সর্পদষ্ট, জরাজীর্ণ, দুগ্ধপোষ্য, দুগ্ধধৌত, রোগগ্রস্ত, রসপুষ্ট, বিদ্যুদমিশ্রিত, শস্যশ্যামল, ভিক্ষালব্ধ, ধনাঢ্য, বর্ণাঢ্য, স্নেহশীতল, মলয়জস্নিগ্ধ, প্রীতিবিকশিত, লিপিবদ্ধ, মন্ত্রপুত, বেদনার্ত, শোকার্ত, ভক্তিবিগলিত, রৌদ্রতপ্ত, কীটদষ্ট, যন্ত্রচালিত, স্নানসিক্ত, বন্যাবিধ্বস্ত, শিশিরসিক্ত, ছায়াবৃতা, মায়াচ্ছন্ন, যৌবনদীপ্ত, সুরসিদ্ধ, যুগজীর্ণ, রোগাক্রান্ত, ধীশক্তিসম্পন্ন, প্রলয়ঝটিকা-মুখর, দানব-অমর-যক্ষ-বানরঘৃণিত, কৌতুক-প্ৰফুল্ল, উদয়রবি-রশ্মি-সমুজ্জ্বল, পারাবত-কাকলিসঙ্কুল, ছায়াঘেরা, কিস্তিবন্দি, পাতাছাওয়া, ঢেঁকিছাঁটা, বাদুড়চোষা, সোনামোড়া, জাঁতাভাঙ্গা, পাথরচাপা, দর্শকঠাসা,, অঙ্গহীন, সদ্যোমাতৃহীন, রবিশশিহীন, যুক্তিযুক্ত, মায়াযুক্ত, মহিমান্বিত, গুণসম্পন্ন, নীলচন্দ্রাতপমণ্ডিত, প্রতাপান্বিত, আদিমধ্যান্তশূন্য, নজিরহীন, লেজবিশিষ্ট ইত্যাদি।
পূর্বপদে চতুর্থী বিভক্তি লোপ পেয়ে যে সমাস হয়, তাকে চতুর্থী তৎপুরুষ সমাস বলে। যেমন–
এরূপ : মুক্তিযুদ্ধ, দূতাবাস, পান্থনিবাস, এতিমখানা, অনাথ-আশ্রম, মুসাফিরখানা, মালগুদাম, পাঠকক্ষ, বিশ্রামকক্ষ, রান্নাঘর, সাজনঘর, শান্তিনিকেতন, স্মৃতিমন্দির, ঘরপাগল, পাগলাগারদ, শিশুমঙ্গল, শিশুবিভাগ, শিশুসাহিত্য, পুত্রশোক, মরাকান্না মড়াকান্না, তপোবন, চোষকাগজ, রক্ষাকবচ, মাপকাঠি, সত্যাগ্রহ, সংবাদপত্র, খাদ্যআন্দোলন, লোকহিত, বালিকাবিদ্যালয় ইত্যাদি।
পূর্বপদে পঞ্চমী বিভক্তি (হতে, থেকে, চেয়ে, অপেক্ষা ইত্যাদি) লোপ পেয়ে যে সমাস হয়, তাকে পঞ্চমী তৎপুরুষ সমাস বলে। যেমন–
এরূপ : বোঁটাখসা, আগাগোড়া, ঘরপালানো, রোগমুক্তি, শাপমুক্তি, ব্যাধিমুক্ত, ঋণমুক্ত, মেঘমুক্ত, যুদ্ধোত্তর, খাঁচাছাড়া, দলছাড়া, দেশছাড়া, গ্রামছাড়া, সৃষ্টিছাড়া, পদচ্যুত, ক্ষমতাচ্যুত, রাজ্যচ্যুত, স্বর্গচ্যুত, প্রাণাধিক, শ্রীভ্রষ্ট, যূথভ্রষ্ট, লোকভয়, মৃত্যুভয়, বিদেশাগত, ব্রাহ্মণেতর, আহারক্ষান্ত, বর্ষণক্ষান্ত, বীণানিঃসৃত, বিপন্মুক্তি, বন্যাত্রাণ, ইস্কুলফেরত, খাপখোলা, হারছেঁড়া, চাকভাঙা, থলিঝাড়া ইত্যাদি।
পূর্বপদের ষষ্ঠী বিভক্তি (র, এর) লোপ পেয়ে যে সমাস হয়, তাকে ষষ্ঠী তৎপুরুষ সমাস বলে। যেমন–
এরূপ: জাতিসংঘ, রাষ্ট্রপতি, রাজমাতা, ঘোড়দৌড়, বিড়ালছানা, নাট্যাভিনয়, যমালয়, সূর্যালোক, কর্মফল, বনফুল, বাঁদরনাচ, ছবিঘর, রান্নাঘর, বটতলা, রথতলা, মাঝপথ, দেশসেবা, পিতৃতুল্য, ধানক্ষেত, পাটক্ষেত, গৃহশিশু, সাহিত্যবিশারদ, নদীতীর, সমুদ্রতট, দানসামগ্রী, স্বক্ষেত্র, বন্ধুদ্বয়, বিষজ্বালা, দিগন্ত, পৌরসভা, গঙ্গাধর, বিদ্বৎসমাজ, মাতৃভাষা, রাধাবল্লভ, নীরাকার, কলিঙ্গরাজ, মহদাশয়, পাঠচক্র, অর্থগৌরব, চন্দ্রোদয়, বিশ্বভারতী, দেশনেতা, রজনীশ, গিরীশ, অনিলসখ, কমলেশ (সূর্য), রাধেশ, রাকেশ, মৃত্যুপথযাত্রী, পুত্রচতুষ্টয়, বিশ্বনাথ, বিশ্বামিত্র, ইষ্টদর্শন, ব্রাহ্মণপাড়া, শ্বশুরবাড়ি, ফুলবাগান, ভোটদাতা, জাহাজঘাটা, ঠাকুরপো ইত্যাদি।
এরূপ রাজযক্ষ্মা, রাজরোগ, রাজসর্প, রাজসর্ষপ ইত্যাদি।
এরূপ দ্বিজশ্রেষ্ঠ, রত্নরাজি, যমসম, দেবতুল্য, মেঘমালা, গুণিগণ, শিশুগণ, রাজগণ, মহাত্মগণ, কবিকুল ইত্যাদি।
এরূপ শার্দূলশাবক, মেষশিশু, পক্ষিশাবক ইত্যাদি।
এরূপ ষষ্ঠিদাস, চণ্ডিদাস (কিন্তু বিকল্পে চণ্ডীদাসও হয় এবং চণ্ডিদাস অপেক্ষা চণ্ডীদাস রূপটিই বেশী প্রচলিত)।
এরূপ প্রাহু, মাঝপথ ইত্যাদি।
যে তৎপুরুষ সমাসে পূর্বপদের সপ্তমী বিভক্তি (এ, য়, তে) লোপ পায়, তাকে সপ্তমী তৎপুরুষ সমাস বলে। যেমন–
[সমস্ত পদটির পরপদে "পূর্ব" শব্দটি থাকলে ব্যাসবাক্যে তা আগে বসে:]
এরূপ : দিবানিদ্রা, মাথাব্যথা, জলমগ্ন, ধ্যানমগ্ন, পিঞ্জরাবদ্ধ, বস্তাপঁচা, বাক্সপঁচা, ভোজনপটু, বাকপটু, গৃহবাস, বনভোজন, দানবীর, ধর্মবিশ্বাস, সিংহাসনাসীন, গৃহবাস, শীলবৃদ্ধ, বক্ষলীন, কর্মব্যস্ত, বচনবাগীশ, রণবীর, তীর্থাগত, মনোরুদ্ধ, রূপানুরাগ, সাহিত্যপ্রীতি, অকালপক্ক, ধ্যানসমাহিত, শিরঃস্থিত, যোগরত, ওষ্ঠাগত, ধরাশায়ী, ক্রীড়ামত্ত, শিল্পনৈপুণ্য, যৌবনযোগিনী, কর্মকুশল, কিংকর্তব্যবিমূঢ়, আকাশ-ভ্রমণ, হাড়বজ্জাত, কোণঠাসা, কণ্ঠাগত, দিনকানা, কোলকুঁজো, ঘরপাতা (দই), তালকানা, পাড়াবেড়ানো, লিস্টভূত ইত্যাদি।
‘অলুক’ অর্থ লোপ না পাওয়া। যদি পূর্বপদের বিভক্তি লোপ না হয়, তাহলে তাকে অলুক তৎপুরুষ সমাস বলে। যেমন–
এরূপ : ঘোড়ার ডিম, হাতের পাঁচ, সাপের পা, তেলেভাজা, চায়ের কাপ, পড়ার টেবিল, চোখের জল, কলে ছাঁটা, কলের পানি, কলের গান, খবরের কাগজ, ভোরের পাখি, মাটির মানুষ, মনের মানুষ, চোখের বালি, মামার বাড়ি, গরুর গাড়ি, ঘোড়ার গাড়ি, কলেজে পড়া, গায়ে পড়া, দিনে ডাকাতি, খেচর, পথে নামা, বানে ভাসা ইত্যাদি।
কিন্তু ভ্রাতার পুত্র = ভ্রাতুষ্পুত্র (নিপাতনে সিদ্ধ)।
যে তৎপুরুষ সমাসে পূর্বপদে না-সূচক অব্যয় থাকে, তাকে নঞ তৎপুরুষ সমাস বলে। যেমন–
এরূপ অচেনা, অজানা, অচল, অমিল, অজ্ঞান, অনুর্বর, অনাদর, অনাসৃষ্টি, অবিশ্বাস, অনাবাদী, অনিচ্ছা, অনৈক্য, অবাধ্য, অসুখ, অদৃষ্ট, অকুণ্ঠিত, অধীর, অভাব, অনাকাঙ্ক্ষিত, অনভিপ্রেত, অনীপ্সিতা, অনাস্বাদিত, অনবনত, অননুমোদিত, অননুভূত, অননুকূল, অনমনীয়, অনুজ, অনায়ত্ত, অনাস্থা, অরতি, অনলস, অব্যক্ত, অজ্ঞাত, অসঙ্গত, অনভিজ্ঞ, অস্থির, অনতিতীক্ষ্ণ, অনৈশ্বর্য, অনাচার, অনুচিত, অসাধু, অক্ষম, অনাসক্ত, অকাল, অবেলা, অনর্থ, অশুভ, অসৎ, অকাতর, অনাঘ্রাতা, অনশন, অনাবাদী, অশরীরী, অকাট্য, অকাজ, অফুরন্ত, অনধিক।
এরূপ নাতিদুর, নাতিদীর্ঘ, নাতিতীক্ষ্ণ।
এরূপ আভাঙা (গম), আছোলা (বাঁশ), আধোয়া (চাল), আবাঁধা (চুল), আখোলা (দরজা), আলুনী (তরকারী), আফোটা (দুধ), আকাচা (কাপড়), আগাছা, না-পাওয়া (বেদনা), নামঞ্জুর, গরমঞ্জুর, গরহাজির, গররাজী, বেমানান, বেবন্দোবস্ত, বেগতিক, বেচাল, বেহিসাবী, বেসরকারী (সংবাদ), বে-অকুফ, বেরসিক, নির্ঝঞ্ঝাট, নিখুঁত, নিখোঁজ, নির্ভুল, নিরাশা, নিরামিষ, নিরুৎসাহিত, বিজোড়, বিদেশ, বেঢপ, বেটাইম, বিসদৃশ, বিভুঁই, বেআইনি।
যেসব পদের পরবর্তী ধাতুর সাথে কৃৎ প্রত্যয় যুক্ত হয়, তাকে বলে উপপদ। আর উপপদের সাথে কৃদন্ত পদের যে সমাস হয়, তাকে বলে উপপদ তৎপুরুষ সমাস। যেমন—
এরূপ দিবাকর, কুম্ভকার, ইন্দ্রজিৎ, উরগ, মদ্যপ, অনুজ, মৃত্যুঞ্জয়, ভুজঙ্গ, চমকপ্রদ, সর্বশব্দগ্রাহী, সর্ব-উপদ্রবসহা, শোলোকবলা, আলোকরা, অর্থবহ, তাপসহ, সুখপ্রদ, শশধর, সরোজ, মনোজ, হৃদয়গ্রাহী, মর্মদাহী, ধারাধর, হৃদয়হরণ, সর্বগ্রাসী, দনুজ, সত্যবাদী, মাতৃহারা, মৃত্যুজিৎ, হাস্যাবহ, পার্শ্বচর, মিতভাষী, স্তন্যপায়ী, অরিন্দম, সর্বংসহা, ভূচর, মালাকার, মুখরোচক, দিগ্‌বিজয়ী, সূত্রধর, অভ্রভেদী, নভোলোভী, গগনচুম্বী, নভচারী, বিমানবিধ্বংসী, শ্রুতিধর, অন্তোজ, চিত্তাকর্ষক, নিশাচর, ভুবনমোহন, ক্লেশহর, শুভবহা, অম্ভোদ (মেঘ), পথিকৃৎ, হিতকর, ভবঘুরে, ধাননাচানো, সবজান্তা, গলাকাটা (দোকানী), পকেটমার, ধামাধরা, পা-চাটা, সর্বহারা, নিদহারা, হাড়ভাঙা, মাছিমারা (কেরানী), ভাতখেকো, মানুষখেকো, ঘরভাঙা, কর্তাভজা, পাড়াবেড়ানি, ঘরজ্বালানী, সাঁঝঘুমানী, ঘুমভাঙানে, কাঠকুডুনী, কানভাঙানী, কপালজোড়া, আঁধারভাঙা, তল্পিবহা, মনচোরা, ঘরছাড়া, চুলচেরা, কর্মনাশা, মানুষছাঁকা (রাজা), ছাপোষা, মিছ-কহনিয়া, দুখ-জাগানিয়া, ভুবনভোলানো, বউলধরা (গাছ), দিশাহারা, শাস্ত্রকার, প্রজাপালক, কলাধর, পাতাচাটা, মাছিমারা, ঘরপোড়া, ছা-পোষা, গা-সহা, সত্যবাদী, ছারপোকা ইত্যাদি।
যে সমাসে সমস্যমান পদগুলোর কোনটির অর্থ না বুঝিয়ে সমস্তপদে অন্য কোন ব্যক্তি, বস্তু বা পদার্থকে বোঝায়, তাকে বহুব্রীহি সমাস বলে। যেমন— দশ আনন (মুখ) যার = দশানন (দশটি মুখমন্ডল) এখানে পূর্বপদ ‘দশ’ এবং পরপদ ‘আনন’। সমস্তপদে ‘দশ’ কিংবা ‘আনন’ কোনটিরই অর্থ না বুঝিয়ে একটি ভিন্ন অর্থ বুঝিয়েছে। ‘দশানন' বলা হয় রাবণকে।
যে সমাসে পূর্বপদ ও পরপদ কোনটিরই অর্থ না বুঝিয়ে, তৃতীয় পদ তথা সমস্ত পদকে বুঝিয়ে থাকে,তাকে বহুব্রীহি সমাস বলে। এখানে সবসময়ই তৃতীয় অর্থ প্রকাশ পাবে।
উদাহরণ: খোশ মেজাজ যার = খোশমেজাজ
এখানে,পূর্বপদ খোশ মানে খুশি, আবার মেজাজ মানে মানসিক অবস্থা। তবে, সমস্তপদে খুশিকেও বোঝায়নি আবার মেজাজকেও বোঝায়নি । অর্থাৎ, 'খোশমেজাজ'কে বুঝিয়েছে। মানে, ভালো মেজাজওয়ালা ব্যক্তিকে বুঝিয়েছে।
আশীতে বিষ যার = আশীবিষ
এখানে,পূর্বপদ আশী মানে সাপের বিষ দাঁত । আবার বিষ মানে ভীষন ক্ষতিকর তরল পদার্থ। কিন্তু, সমস্তপদে আশীবিষ মানে সাপ । অর্থাৎ সাপের বিষ দাঁতকেও বোঝায়নি, আবার বিষকেও বোঝায়নি, বুঝিয়েছে সাপকে।
হত হয়েছে শ্রী যার = হতশ্রী
এখানে, হত মানে চুরি আবার শ্রী মানে মুখমন্ডল বা সৌন্দর্য। অথচ, সমস্তপদে হতশ্রী মানে, যে খুব অসহায়,যার কিছু নেই। অর্থাৎ, হতকেও বোঝায়নি আবার মুখকেও বোঝায়নি, বুঝিয়েছে যার কিছু নেই।
যে বহুব্রীহি সমাসের পূর্বপদ বিশেষণ এবং পরপদ বিশেষ্য হয়, তাকে সমানাধিকরণ বহুব্রীহি সমাস বলে। যেমন–
[বিশেষ্যপদটি পূর্বে বসে এমন উদাহরন:]
[দুইটি পদই বিশেষ্য, কিন্তু পূর্বপদটি কখনওবা বিশেষণ-ভাবাপন্ন এমন উদাহরন:]
['মহান/মহৎ' স্থানে 'মহা':]
এরূপ : ভগ্নশাখা (বৃক্ষ), সুধন্বা, দৃঢ়ধন্বা, জিতক্রোধ, শ্রুতকীর্তি, দীর্ঘায়ু, লঘুভঙ্গিম, বিলুপ্তসংজ্ঞ, অল্পবিদ্য, প্রিয়জানি, বাসন্তদুকূলা, একাগ্রচিত্ত, শ্লথবৃত্ত, সগোত্র, নীলপ্রভ, প্রোষিতপত্নীক, নীলাম্বর, নষ্টবুদ্ধি, সতীৰ্থ, পক্ককেশ, নতশির, ছিন্নতন্ত্রী, অনন্তযৌবনা, সলোক, হতশ্রদ্ধ, নীলকণ্ঠ, তীক্ষ্ণবুদ্ধি, ক্ষীণপ্রাণ, সুরভিগন্ধি, সবর্ণ, হাফহাতা, লালপাগড়ি, ভাঙাহাতা, হতভাগা, লালপেড়ে, অল্পেয়ে, পাকাচুলো, কালোবরন, অল্পপ্রাণ, অল্পবয়স্ক, মন্দভাগ্য, উচ্চশির, সুশীল, সদর্থক, সতীর্থ, লেজকাটা, ঠোঁটকাটা, মাথা-খারাপ, ঘরপোড়া, কঙ্কালসার, নীলকণ্ঠ, পীতাম্বর, নতজানু, হতশ্রী, সুশ্রী, হৃতসর্বস্ব, কমবখ্ত, বদবখ্ত, ভুবনভরা (আলো), গালভরা (বুলি), আদর্শপর, পেটমোটা, দিলখোশ, হাড়বেরুনো, মনরাখা (কথা), দাগলাগা, রাসভারী (লোক), মধ্যপদলোপী (সমাস), আরামপ্রিয়, ঘরপোড়া (গোরু), পিঠভরা (চুল), চোখভরা (জল), মহাবল, মহামনা, পুষ্পধন্বা, ব্যবহারাজীব, অস্ত্রাজীব, পুষ্পাজীব, তেজোমূর্তি, ব্যোমকেশ, পয়োব্রতা, ইন্দুমৌলি, শিখিবাহন, অর্ধেন্দুশেখর, সুধাংশুশেখর, সিতাংশুভূষণ, চন্দ্রভূষণ, শশিশেখর, নৃমুণ্ডমালিনী, পুষ্পাভরণা, বেদনাত্মক ইত্যাদি।
বিশেষ্য ও বিশেষ্য পদের মিলনে যে সমাস হয়, তাকে ব্যাধিকরণ বহুব্রীহি সমাস বলে। যেমন–
এরূপ : দণ্ডপাণি, বজ্রপাণি, ধনুষ্পাণি, পিনাকপাণি, গবাদি, শশাঙ্ক, সুবন্ত, অজন্ত, প্রদানপূর্বক, বর্ণনামূলক, কলসকক্ষা, সারগর্ভ, নোলকনাকী, বেদনান্তক, চাঁদকপালে, ছাতাহাতে, ছেলেকোলে, হাঁড়িহাতে, লকড়িঘাড়ে, বোঁচকামাথায়, চশমানাকে, কোঁচাকাঁধে, চাদরগলায়, পাঞ্জাবিগায়ে, গামছাকাঁধে, ঘরমুখো, ছাপোষা, কানকাটা, পা-চাটা, পাতা-চাটা, পাতাছেঁড়া, ধামাধরা, পাছাপেড়ে, সত্যনিষ্ঠ, একনিষ্ঠ, অধোরেখ ইত্যাদি।
যে বহুব্রীহি সমাসে ব্যাসবাক্যের ব্যাখ্যামূলক মধ্যপদ লোপ পায়, তাকে মধ্যপদলোপী বহুব্রীহি সমাস বলে। যেমন–
এরূপ : মুখেভাত, মেনিমুখো, ঘরমুখো, মকরমুখো, বাঁদরমুখো, সোনামুখী, বিধুমুখী, কমললোচন, বিদ্যুৎপ্রভ, হেমপ্রভা, ক্ষুরধার (বুদ্ধি), খঞ্জননয়নী, বিদ্যুদ্বরণী, তড়িরণী, এণাক্ষী, পদাগন্ধী, চন্দ্রাননা, চাঁদবদনী, হরিণাক্ষ, চন্দ্রবদন, সূর্যতেজা, ধামাপেটা, নীলচোখো, হলুদচুলো, হাতিশুঁড়ো ইত্যাদি।
যদি পূর্বপদ সংখ্যাবাচক হয়, পরপদ বিশেষ্য হয় এবং সমস্ত পদটি যদি বিশেষণ পদ বোঝায়, তাহলে তাকে সংখ্যাবাচক বহুব্রীহি সমাস বলে। যেমন–
এরূপ : একতারা, দোতরা, দোতলা (বাড়ি, বাস, ট্রেন), তেশিরে (মনসা), তেপায়া, তেমাথা (রাস্তা), চতুষ্পদ, চৌচির, পঞ্চানন, সাতরঙা, সাতনরী, নবপত্রিকা (মূর্তি), নবদ্বার (দেহ), দশভুজা, দশমণি, চতুর্দশপদী, ষড়ানন, শতচ্ছিন্ন ইত্যাদি।
পরস্পর ক্রিয়া বিনিময় বোঝাতে একই শব্দের পুনরুক্তি দ্বারা যে বহুব্রীহি সমাস হয়, তাকে ব্যতিহার বহুব্রীহি সমাস বলে। এ সমাসে পূর্বপদে ‘আ’ এবং পরপদে ‘ই’ যোগ হয়। যেমন–
এরূপ : তর্কাতর্কি, নখানখি, , রক্তারক্তি, খুনাখুনি/খুনোখুনি, কাড়াকাড়ি, ঘুষাঘুষি/ঘুষোঘুষি, গুঁতাগুঁতি/গুঁতোগুঁতি, চুলাচুলি, ঝাঁকাঝাঁকি, (মুখ) চাওয়াচাওয়ি, দেখাদেখি, চোখোচোখি, মুখোমুখি, ধস্তাধস্তি, দলাদলি, কাড়াকাড়ি, গড়াগড়ি, বাঁধাবাঁধি, টানাটানি ইত্যাদি।
যে বহুব্রীহি সমাসে পূর্বপদ বা পরপদের বিভক্তি লোপ পায় না, তাকে অলুক বহুব্রীহি সমাস বলে। যেমন–
এরূপ : হাতেছড়ি, হাতেবেড়ি, পায়েবেড়ি, মাথায়ছাতা, মুখেভাত, খড়মপেয়ে, গায়েপড়া, কানেকলম ইত্যাদি।
যে বহুব্রীহি সমাসে পূর্বপদে না-বাচক অব্যয় থাকে, তাকে নঞ বহুব্রীহি সমাস বলে। যেমন–
এরূপ : বেয়াদব, বেতার, বেসুরো, অপ্রতিভ, অনর্থক, অচেতন, অজানা, নির্বোধ, নির্জন, নিখোঁজ, নিরাকাঙ্ক্ষ, নির্দ্বন্দ্ব, নির্দ্বিধ, নিরক্ষর (অনক্ষর), নিরুপাধি (নিরুপাধিক), নির্বিবেক, নির্বাধ, নিশ্চেষ্ট, অমূলক, নিশ্চিন্ত, অনিবার, নীরক্ত, নীরস, অসীম, নিরিন্ধন, নির্বান্ধব, নিরবদ্য, নিরাবেগ, নিরবয়ব, নিরিন্দ্রিয়, অনর্থক, বিশৃঙ্খল, বিচ্ছায়, বীতশোক, অপয়া (বউ বা মেয়ে), বেহাল, বেচারা, বে-নজির, নিটোল, নিখুঁত, নির্জলা (দুধ), বেহুঁশ, বে-আদব, বেপরোয়া, বে-ওয়ারিশ (মাল), বে-দরজা (ঘর), বেপাত্তা (লোক), নিখরচে ইত্যাদি।
যে বহুব্রীহি সমাসের সমস্ত পদে আ, এ, ও ইত্যাদি প্রত্যয় যুক্ত হয়, তাকে প্রত্যয়ান্ত বহুব্রীহি সমাস বলে। যেমন–
এরূপ : একরোখা, একঘরে, দোমনা, অকেজো, হাতিশুঁড়ো ইত্যাদি।
সহার্থক বা তুল্য পদের সাথে বিশেষ্য পদের যে বহুব্রীহি সমাস হয়, তাকে সহাৰ্থক বহুব্রীহি সমাস বলে। যেমন–
এরূপ : সবিনয়, সদয়, সাবলীল, সফল, সলজ্জ, স্বপত্নীক, সশরীর, সসম্মান, সদর্প, সহৃদয়, সপ্রসঙ্গ, সলঙ্কারা, সশিষ্য, সোল্লাস, সাষ্টাঙ্গ, সনিষ্ঠ, সাশ্রয়, সস্পৃহ, সমাতৃক, সপ্রশংস, সাকাঙ্ক্ষ, সতৃষ্ণ, সফেন, সানুজ, সবিশেষ ইত্যাদি।
যে বহুব্রীহি সমাস কোন নিয়মের অধীনে নয়, তাকে নিপাতনে সিদ্ধ বহুব্রীহি সমাস বলে। যেমন–
সংখ্যাবাচক বিশেষণ পূর্বে বসে সমষ্টি বা সমাহার বোঝালে দ্বিগু সমাস হয়। এ সমাসে সমস্তপদটি বিশেষ্য পদ হয়। দ্বিগু সমাসে প্রথম পদটি সংখ্যাবাচক হয় এবং পরপদটি বিশেষ্য হয়। সমস্ত পদটি দ্বারা সমষ্টি বা সমাহার বোঝায়। যেমন—
এরূপ : দ্বিপ্রহর, দ্বৈমাতুর, ত্রিকাল, ত্রিপদী, ত্রিমোহিনী/তেমোহনা, ত্রিলোকী, ত্রিতাপ, ত্রিরাত্র, চতুষ্পদী, চতুর্ভুজ, চৌদিক, চৌহদ্দি, চৌচির, পঞ্চভূত, পঞ্চবটী, পাঁচসালা, পাঁচফোড়ন, পঞ্চশস্য, পঞ্চগব্য, পঞ্চকন্যা, পঞ্চরত্ন, পঞ্চামৃত, পঞ্চগু, ষড়ঋতু, ষড়রিপু, সপ্তরথী, সপ্তডিঙ্গা, সপ্তশতী, সপ্তসুর, সাতঘাট, সাতসমুদ্র, সাতনরী, অষ্টবসু, অষ্টধাতু, অষ্টপ্রহর, নবরত্ন, নবগ্রহ, নবদুর্গা, দশচক্র, দশদিগন্ত, দশাবতার, দশদশা, দশ-আনি, বারোমাসী, তেরোনদী, চতুর্দশভুবন, চতুর্দশপদী, ষোলকলা, শতবার্ষিকী ইত্যাদি।
'অব্যয়ীভাব’ অর্থ অব্যয়ের ভাব বর্তমান। যে সমাসে পূর্বপদে অব্যয় থাকে এবং অব্যয়ের অর্থই প্রধানরূপে প্রতীয়মান হয়, তাকে অব্যয়ীভাব সমাস বলে। অব্যয়ীভাব সমাসে কেবলমাত্র অব্যয়ের অর্থযোগে ব্যাসবাক্য গঠিত হয়। যেমন— পর্যন্ত, অভাব, পশ্চাৎ, যোগ্যতা, সাদৃশ্য, সামীপ্য, বীপ্সা, ঈষৎ, ক্ষুদ্র, বিরোধ, অতিক্রান্ত, অনতিক্রম্যতা ইত্যাদি অর্থে অব্যয়ীভাব সমাস হয়।
আরও কিছু উদাহরণ : আমৃত্যু, আ-মরা, আযৌবন, আচণ্ডাল, আজানু, অনুগঙ্গ, সন্ধ্যানাগাত, অনর্থ, বেগোছ, বেবন্দোবস্ত, গাঁকে-গাঁ, দিনকে-দিন, বছরকে-বছর, যথাশক্তি, যথাজ্ঞান, যথার্থ, যথারুচি, যথাপূর্ব, নিয়মমাফিক, উপাধ্যক্ষ, উপমন্ত্রী, উপরাষ্ট্রপতি, আপাদশীর্ষ, আশিরপদনখ, আগাগোড়া, আগাপাছতলা, উপহার, উপপ্রধান, উপপদ, উপপর্ব, অনুকরণ, প্রতিবিম্ব, প্রতিচ্ছায়া, প্রতিচ্ছবি, প্রত্যুত্তর, সম্পূর্ণ, পরিপূর্ণ ইত্যাদি।
প্রাদি সমাস মূলত অব্যয়ীভাব সমাসের অন্তর্গত। গঠনের দিক থেকে বিবেচনা করলে, অব্যয়ীভাবের মতোই প্রথমে উপসর্গ এবং পরে কৃত প্রত্যয়ের সাথে সংযুক্ত হয়ে প্রাদি সমাস গঠিত হয়। তবে অব্যয়ীভাবের সাথে মূল পার্থক্য হল প্রাদি সমাসের পূর্বপদে উপসর্গের প্রাধান্য থাকে, বিশেষ করে সংস্কৃত উপসর্গযোগে (প্র,পরা,অপ,সম,নি,অব,অনু,পরি ইত্যাদি) গঠিত হয়। সংস্কৃত উপসর্গ মোট ২০টি। মনে রাখার জন্য প্রাদি=প্র+আদি। এখানে প্র একটি সংস্কৃত উপসর্গ। সবচেয়ে বেশি ব্যবহৃত প্রাদি সমাসগুলো নিচে দেওয়া হল:
এরূপ: প্রকাশ, প্রবাদ, প্রভাব, প্রদর্শন, প্রনাম, সমাদর ইত্যাদি।
যে সমাসে সমস্যমান পদগুলো পাশাপাশি অবস্থান করে এবং ব্যাসবাক্যের প্রয়োজন হয় না তাকে নিত্য সমাস বলে। যেমন— কাঁচা কলা = কাঁচকলা; এখানে 'কাঁচকলা' নিত্যসমাস, কারণ 'কাঁচকলা' একটি বিশেষ ধরণের কলা বোঝায়।
তদ্রুপ শূলীশম্ভুনিভ, রজতগিরিনিভ, অনলসঙ্কাশ ইত্যাদি।
তেমনি দাঁড়কাক, ইচ্ছাবসন্ত ইত্যাদি।
'লুক' কথার অর্থ হল 'লোপ'। অলুক সমাস আলাদা কোন সমাস নয়, যে কোন সমাস অলুক হতে পারে। যেমন অলুক দ্বন্দ্ব,অলুক তৎপুরুষ, অলুক বহুব্রীহি। এখন প্রশ্ন হল অলুক কেন হয় বা কিসের জন্য অলুক বলা হয়? যে সমাসের সমস্তপদে ব্যাসবাক্যের বিভক্তি লোপ পায় না তাদের অলুক সমাস বলে । সাধারণত দ্বন্দ্ব, তৎপুরুষ ও বহুব্রীহি সমাসে অলুক সমাস দেখা যায়। যেমন—
যে সমাসে সমাসবদ্ধ পদগুলি একমাত্রায় লেখা হয় না এমনকি সবসময় পদসংযোজক চিহ্ন দ্বারাও যুক্ত করে লেখা হয় না, অর্থাৎ বিচ্ছিন্নভাবে লিখিত এই সমাসকে বলা হয় বাক্যাশ্রয়ী সমাস। সহজ কথায় যে সমাসের সমস্তপদগুলো একটি মাত্র শব্দে পরিণত করা যায় না তাকেই বাক্যাশ্রয়ী সমাস বলে। কিছু উদাহরণ:
এরূপ : বসে-আঁকো-প্রতিযোগিতা, সব-পেয়েছির-দেশ, সব-পেয়েছির-দল, গ্রাম-রক্ষা-কমিটি, ডানকুনি-জুনিয়র-স্পোর্টিং-ক্লাব, পশ্চিমবঙ্গ-মাদ্রাসা-শিক্ষা-পরিষদ ইত্যাদি।
ভিন্ন বিভক্তি যুক্ত দুটি পদের সমাস যে গুলোকে সাধারণত সমাসের কোন শ্রেণীতে ফেলা যায় না তাদেরকে সুপসুপা সমাস বলে।
যেমন- মায়ে-ঝিয়ে, এক্ষেত্রে দুটি পদেই একই বিভক্তি(এ) যুক্ত তাই এটি সুপসুপা সমাস নয়। আবার নৌকার ডুবি = নৌকাডুবি, সমস্যমান পদ দুটিতে যথাক্রমে ষষ্ঠী ও শুন্য বিভক্তি থাকলেও এরা সুপসুপা সমাস নয়, কেননা নৌকাডুবি ষষ্ঠী তৎপুরুষ সমাসের উদাহরণ। রাত্রির পূর্ব = পূর্বরাত্রি, রাত্রির মধ্য = মধ্যরাত্রি, পূর্বে ভূত = ভূতপূর্ব । এগুলো সহসুপা সমাসের উদাহরণ।
লক্ষ্য করলে দেখা যাবে যে, এটি সপ্তমী তৎপুরুষ থেকে কিছুটা আলাদা। কেননা ভূতপূর্ব, শ্রুতপূর্ব, অদৃষ্টপূর্ব সব ক্ষেত্রে ‘পূর্ব’ শব্দটি পরে বসেছে। প্রত্যেকটি সমাসের ক্ষেত্রেই এরকম সুনির্দিষ্ট ভিন্নতা পরিলক্ষিত হলে সুপসুপা সমাস হয়।